《题赵松雪怡乐堂图》
元代·张雨

幽人结屋傍江干，怡乐名堂只数间。黄鸟隔帘诗梦醒，紫鳞供馔钓舟还。

檐前景色春常在，柳外柴门昼不关。谁识个中真乐处，陶然天地一身闲。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。